Author: koki
Last saved by: User
Company: Abyss Studios, Ltd.

Vyhodnotenie medzirezortného pripomienkového konania

Návrh zákona návrh zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore 
v znení neskorších predpisov a o zmene a doplnení zákona č. 314/2001 Z. z. o ochrane pred požiarmi v znení neskorších predpisov 

Spôsob pripomienkového konania |
Počet vznesených pripomienok, z toho zásadných | 75  / 5
Počet vyhodnotených pripomienok | 74
Počet akceptovaných pripomienok, z toho zásadných | 70  / 5
Počet čiastočne akceptovaných pripomienok, z toho zásadných | 1  / 0
Počet neakceptovaných pripomienok, z toho zásadných | 3  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 18 (18o,0z) | | |
2 . | Ministerstvo vnútra Slovenskej republiky | | | | x
3 . | Ministerstvo financií Slovenskej republiky | 2 (1o,1z) | | |
4 . | Ministerstvo kultúry Slovenskej republiky | 2 (2o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 7 (7o,0z) | | |
7 . | Ministerstvo pôdohospodárstva a rozvoja vidieka Slovenskej republiky | 5 (5o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 8 (8o,0z) | | |
10 . | Ministerstvo zahraničných vecí Slovenskej republiky | 6 (6o,0z) | | x |
11 . | Ministerstvo práce, sociálnych vecí a rodiny Slovenskej republiky | 8 (7o,1z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | 5 (3o,2z) | | |
15 . | Úrad vlády Slovenskej republiky | | | x |
16 . | Protimonopolný úrad Slovenskej republiky | | | x |
17 . | Štatistický úrad Slovenskej republiky | 6 (6o,0z) | | |
18 . | Úrad geodézie, kartografie a katastra Slovenskej republiky | | | x |
19 . | Úrad jadrového dozoru Slovenskej republiky | 1 (1o,0z) | | |
20 . | Úrad pre normalizáciu, metrológiu a skúšobníctvo Slovenskej republiky | | | x |
21 . | Úrad pre verejné obstarávanie | | | x |
22 . | Úrad priemyselného vlastníctva Slovenskej republiky | | | x |
23 . | Správa štátnych hmotných rezerv Slovenskej republiky | | | x |
24 . | Národný bezpečnostný úrad | | | x |
25 . | Národná banka Slovenska | 1 (1o,0z) | | |
26 . | Podpredseda vlády SR pre ľudské práva a národnostné menšiny | | | x |
27 . | Odbor aproximácie práva sekcie vládnej legislatívy Úradu vlády SR | 4 (4o,0z) | | |
28 . | Najvyšší kontrolný úrad Slovenskej republiky | | | x |
29 . | Najvyšší súd Slovenskej republiky | | | x |
30 . | Generálna prokuratúra Slovenskej republiky | | | x |
31 . | Konfederácia odborových zväzov Slovenskej republiky | 1 (0o,1z) | | |
32 . | Asociácia zamestnávateľských zväzov a združení Slovenskej republiky | | | x |
33 . | Ústavný súd Slovenskej republiky | | | | x
34 . | Slovenská informačná služba | | | | x
35 . | Úrad na ochranu osobných údajov Slovenskej republiky | | | | x
36 . | Republiková únia zamestnávateľov | | | | x
37 . | Centrum pre medzinárodnoprávnu ochranu detí a mládeže | | | | x
38 . | Ústredie práce, sociálnych vecí a rodiny | | | | x
39 . | Združenie miest a obcí Slovenska | | | | x
40 . | Únia miest Slovenska | | | | x
41 . | Bratislavský samosprávny kraj | | | x |
42 . | Nitriansky samosprávny kraj | | | | x
43 . | Prešovský samosprávny kraj | | | | x
44 . | Trenčiansky samosprávny kraj | 1 (1o,0z) | | |
45 . | Trnavský samosprávny kraj | | | x |
46 . | Žilinský samosprávny kraj | | | | x
47 . | Magistrát hlavného mesta SR | | | | x
48 . | Banskobystrický samosprávny kraj | | | | x
49 . | Košický samosprávny kraj | | | | x
50 . | Európske spotrebiteľské centrum | | | | x
51 . | Mestský úrad Nitra | | | | x
52 . | Mestský úrad Trnava | | | | x
53 . | Mestský úrad Trenčín | | | | x
54 . | Mestský úrad Žilina | | | | x
55 . | Mestský úrad Banská Bystrica | | | | x
56 . | Mestský úrad Prešov | | | | x
57 . | Magistrát mesta Košice | | | | x
58 . | Štátny dopravný úrad | | | | x
59 . | Odbor verejného obstarávania MŽP SR | | | | x
60 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
61 . | Odbor právnych služieb a odvolacích konaní | | | | x
62 . | Úrad pre reguláciu sieťových odvetví | | | x |
63 . | Sociálna poisťovňa | | | x |
| SPOLU | 75 (70o,5z) | 0 (0o,0z) | 21 | 28

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

K úvodnej vete k čl. I 
Odporúčame slová „zákon č. 61/2005 Z. z.“ nahradiť slovami „zákon č. 561/2005 Z. z.“. 

Odôvodnenie: zosúladenie s platným právnym poriadkom.

O

A

MS SR

K čl. I bod 1, k poznámke pod čiarou k odkazu 1a 
V poznámke pod čiarou k odkazu 1a odporúčame slová „s poskytovaním starostlivosti“ nahradiť slovami „s poskytovaním zdravotnej starostlivosti“ a uviesť správny názov vyhlášky Ministerstva vnútra Slovenskej republiky č. 334/2009 Z. z., ktorou sa ustanovujú určujúce znaky a minimálne požiadavky na personálne zabezpečenie a materiálno-technické vybavenie zdravotníckych zariadení v pôsobnosti Ministerstva vnútra Slovenskej republiky. 

Odôvodnenie: zosúladenie s platným právnym poriadkom.

O

A

MS SR

K čl. I bod 12, k poznámke pod čiarou k odkazu 13 
Odporúčame nahradiť slová „Zákon č. 399/2007 Z. z.“ slovami „Zákon č. 330/2007 Z. z.“. 

Odôvodnenie: zosúladenie s platným právnym poriadkom.

O

A

Novelizačný bod bol vypustený.

MS SR

K čl. I bod 39 a 40 
V § 53a ods. 2 a 4 a § 58a ods. 3 odporúčame slová „v zahraničína“ nahradiť slovami „v zahraničí na“. 

Odôvodnenie: gramatická pripomienka.

O

A

MS SR

K čl. I bod 43 
V § 63 ods. 1 písmeno f) odporúčame slovo „an“ nahradiť slovom „ani“. 

Odôvodnenie: gramatická pripomienka.

O

A

MS SR

K čl. I bod 45 
Odporúčame vypustiť čiarku medzi slovom „priestorov“ a slovami „a nenastupovať“. 

Odôvodnenie: gramatická pripomienka.

O

A

MS SR

K čl. I bod 48 
Odporúčame upraviť uvádzaciu vetu k novelizačnému bodu 48 nasledovne: „§ 72 sa dopĺňa písmenom i), ktoré znie:“. 

Odôvodnenie: Zosúladenie s bodom 30 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. I bod 51 
Odporúčame upraviť uvádzaciu vetu k novelizačnému bodu 51 nasledovne: „V § 75 ods. 2 sa na konci pripája táto veta:“. 

Odôvodnenie: Zosúladenie s bodom 34 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. I bod 52 
Odporúčame upraviť uvádzaciu vetu k novelizačnému bodu 52 nasledovne: „Za § 77 sa vkladá § 77a, ktorý vrátane nadpisu znie:“. 

Odôvodnenie: Zosúladenie s bodom 29 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. I bod 57  
Odporúčame upraviť uvádzaciu vetu k novelizačnému bodu 57 nasledovne: „Za § 102c sa vkladajú § 102d a 102e, ktoré vrátane nadpisov znejú:“. 

Odôvodnenie: Zosúladenie s bodom 29 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. I bod 58 
V § 138 písm. c) odporúčame slová „k príslušníkovi zaradenom na Hasičskom a záchrannom útvare hlavného mesta Slovenskej republiky Bratislavy“ nahradiť slovami „k príslušníkovi zaradenému na Hasičskom a záchrannom útvare hlavného mesta Slovenskej republiky Bratislavy“. 

Odôvodnenie: gramatická pripomienka.

O

A

MS SR

K čl. I bod 61 
Odporúčame vypustiť v čl. I novelizačný bod 61 z dôvodu nadbytočnosti, nakoľko slová „hlavnej lekárskej komisie“ sa v § 144d ods. 1 zákona č. 315/2001 Z. z. o Hasičskom a záchrannom zbore v znení neskorších predpisov nenachádzajú.

O

A

MS SR

K čl. II bod 1 
Odporúčame slová „protipožiarnej bezpečnost“ nahradiť slovami „protipožiarnej bezpečnosti“ a vypustiť čiarku medzi slovom „výrobcu“ a slovami „a odstraňovať“. 

Odôvodnenie: gramatická pripomienka.

O

A

Navrhované znenie bolo upravené.

MS SR

K čl. II bod 4 
Odporúčame vypustiť slovo „sa“ pred slovom „nahrádzajú“. 

Odôvodnenie: gramatická pripomienka.

O

A

MS SR

K čl. II bod 11 
Odporúčame slová „čiarkou a a za slová“ nahradiť slovami „čiarkou a za slová“. 

Odôvodnenie: gramatická pripomienka.

O

A

MS SR

K čl. II bod 16 
Odporúčame slová „V § 49 ods. 2 sa na konci slová“ nahradiť slovami „V § 49 ods. 2 v tretej vete za bodkočiarkou sa slová“. 

Odôvodnenie: Zosúladenie s bodom 29 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. II bod 19 
Odporúčame slová „V § 56 ods. 3 na konci tretej vety sa slová“ nahradiť slovami „V § 56 ods. 3 v tretej vete za bodkočiarkou sa slová“. 

Odôvodnenie: Zosúladenie s bodom 29 prílohy č. 5 k Legislatívnym pravidlám vlády Slovenskej republiky.

O

A

MS SR

K čl. II bod 24 
Odporúčame preformulovať v čl. II novelizačný bod 24 nasledovne: „Za § 78 sa vkladá § 78a, ktorý znie: Zrušuje sa vyhláška Ministerstva vnútra Slovenskej republiky č. 605/2007 Z. z. o vykonávaní kontroly protipožiarnej bezpečnosti elektrického zariadenia v znení vyhlášky č. 152/2009 Z. z.“ 

Odôvodnenie: v zmysle čl. 10 bod 4 Legislatívnych pravidiel vlády Slovenskej republiky nie je možné novelizovať zrušovacie ustanovenie.

O

A

MF SR

Všeobecne 
V doložke vybraných vplyvov žiadam, v súlade s Jednotnou metodikou na posudzovanie vybraných vplyvov, doplniť analýzu vplyvov, v ktorej budú kvantifikované vplyvy na rozpočet verejnej správy v súlade so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, pretože návrh zakladá vplyvy na rozpočet verejnej správy.

Z

A

MF SR

Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (ďalej len „príloha LPV“) [napr. v čl. I bod 33 - vypustenie písmena c) uviesť v samostatnom novelizačnom bode v súlade s bodom 31 druhým odsekom prílohy LPV, uvádzaciu vetu bodu 36 zosúladiť s bodom 31 prvým odsekom prílohy LPV, v bode 40 § 58a ods. 1 aktualizovať poznámku pod čiarou k odkazu 17, pretože zákon č. 119/1992 Z.z. o cestovných náhradách v znení neskorších predpisov bol pre Slovenskú republiku zrušený zákonom č. 283/2002 Z.z., bod 48 zosúladiť s bodom 30 prílohy LPV, bod 51 zosúladiť s bodom 34 druhým odsekom prílohy LPV, bod 57 zosúladiť s bodom 33 prílohy LPV a slová „zdravotnej spôsobilosti“ z odseku písmen a) a b) uviesť v uvádzacej vete, bod 64 zosúladiť s bodom 54 prílohy LPV].

O

A

MK SR

Návrhu uznesenia, bod B. 
Slovo "predseda", odporúčame nahradiť slovom "predsedníčka".

O

A

MK SR

Návrhu uznesenia, bod B.2.  
Slovo "predseda", odporúčame nahradiť slovom "predsedníčka".

O

A

MDVaRR SR

K úvodnej vete Čl. I 
V Čl. I v úvodnej vete odporúčame slová „zákona č. 61/2005 Z. z.“ nahradiť slovami „zákona č. 561/2005 Z. z.“.

O

A

MDVaRR SR

K Čl. I bod 1. 
V Čl. I bod 1. v poznámke pod čiarou k odkazu 1a odporúčame v názve zákona č. 576/2004 Z. z. za slová „súvisiacich s poskytovaním“ vložiť slovo „zdravotnej“, a uviesť správny názov vyhlášky Ministerstva vnútra Slovenskej republiky č. 334/2009 Z. z.

O

A

MDVaRR SR

K Čl. I § 4 ods. 9 
Nad rámec novely odporúčame v Čl. I § 4 ods. 9 preformulovať takto: 
„(9) Okresné riaditeľstvo zboru a Hasičský a záchranný útvar hlavného mesta Slovenskej republiky Bratislavy konajú a rozhodujú v administratívno-právnych veciach samostatne.“.

O

A

MDVaRR SR

K Čl. I bod 18. 
V Čl. I bod 18. odporúčame vetu „Doterajší odsek 9 sa označuje ako odsek 10.“ nahradiť vetou „Doterajšie odseky 9 a 10 sa označujú ako odseky 10 a 11.“

O

A

Navrhované znenie bolo upravené vo väzbe na zmenu znenia § 20 ods. 2.

MDVaRR SR

K Čl. I bod 23. 
V Čl. I novelizačný bod 23. odporúčame formulovať takto: 
V § 32 ods. 1 znie: 
„(1) Príslušníkovi patrí rovnošata a jej súčasti.“.

O

A

MDVaRR SR

K Čl. I bod 45. 
V Čl. I bod 45. odporúčame v § 69 ods. 3 označiť nový vkladaný pododsek za písmenom p) písmenom q) [namiesto r)], vďaka čomu nebude potrebné meniť označenie ostatných doterajších pododsekov predmetného paragrafu.

O

A

MDVaRR SR

K Čl. II bod 1. 
V Čl. II bod 1. odporúčame nahradiť označenie odkazu „2b)“, ako aj poznámky pod čiarou k tomuto odkazu, označením „3a)“.

O

A

Novelizačný bod bol vypustený.

MPRV SR

Čl. I bod 12 
V poznámke pod čiarou k odkazu 13 odporúčame nahradiť slová "Zákon č. 399/2007 Z. z." slovami "Zákon č. 330/2007 Z. z.".

O

A

Novelizačný bod bol vypustený.

MPRV SR

Čl. I bod 48 
Uvádzaciu vetu odporúčame zosúladiť s bodom 30 prílohy č. 5 k Legislatívnym pravidlám vlády Slovenskej republiky.

O

A

MPRV SR

Čl. I bod 50 
Bod 50 odporúčame upraviť takto: "V § 73 ods. 2 druhej a tretej vete sa slová „§ 77 písm. b) až d)“ nahrádzajú slovami „§ 77 písm. b) a c)“ .".

O

A

MPRV SR

Čl. I bod 61 
Bod 61 odporúčame upraviť alebo vypustiť, keďže v § 144d ods. 1 novelizovaného zákona sa nenachádzajú slová „hlavnej lekárskej komisie“.

O

A

MPRV SR

Čl. I bod 64 
Bod 64 odporúčame upraviť takto: "V § 193 sa za slová „§ 98 a 99“ vkladá čiarka a slová „§ 103,“, za slová „§ 157 ods. 1“ sa vkladajú slová „a 2, § 166 ods. 3“ a za slovo „§ 230“ sa vkladá čiarka a slová „§ 231 ods. 4“.". 
Túto úpravu odporúčame vzhľadom na to, že v súčasnom znení § 193 novelizovaného zákona je § 157 ods. 1 už uvedený.

O

A

MO SR

Nad rámec návrhu zákona 
V § 3 ods. 1 za písm. h) odporúčame vložiť nové písm. j) v znení "j) plní úlohy pri zachovávaní mieru a bezpečnosti štátu2a ). ". 

Poznámka pod čiarou k odkazu 2a znie: 
„2a) Čl. 1 ods. 5 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.“. 

Odôvodnenie: 
Hasičský a záchranný zbor podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov má plniť aj úlohy pri zachovávaní mieru a bezpečnosti štátu.

O

A

MO SR

K čl. I 
V úvodnej vete odporúčame slová „zákona č. 61/2005 Z. z.“ nahradiť slovami „zákona č. 561/2005 Z. z.“.

O

A

MO SR

K čl. I 
V poznámke pod čiarou k odkazu 1a odporúčame slová „s poskytovaním starostlivosti“ nahradiť slovami „s poskytovaním zdravotnej starostlivosti“ a tiež uviesť správny názov vyhlášky Ministerstva vnútra Slovenskej republiky č. 334/2009 Z. z., ktorou sa ustanovujú určujúce znaky a minimálne požiadavky na personálne zabezpečenie a materiálno-technické vybavenie zdravotníckych zariadení v pôsobnosti Ministerstva vnútra Slovenskej republiky.

O

A

MO SR

K čl. I k bodu 24 
V prvej vete § 33 ods. 5 odporúčame slovo „sa“ nahradiť slovom „príslušník“.

O

A

MO SR

K čl. I k bodu 57 
V § 102d odporúčame vypustiť odsek 7 alebo vymedziť, čo má služobný predpis o lekárskej posudkovej činnosti ustanoviť, pretože samotné ustanovenie § 102d upravuje lekársku posudkovú činnosť.

O

A

MO SR

K čl. I k bodu 68 
V § 209f ods. 3 odporúčame za slová „ministerstvo vyplácanie“ vložiť slová „príplatku za štátnu službu k dôchodku“.

O

A

MO SR

K čl. I k bodu 12 
V § 17 ods. 2 sa navrhuje vypustiť slová „Na právoplatné odsúdenie sa prihliada, aj keď bolo zahladené podľa osobitného predpisu, 12a) alebo ak sa podľa osobitného predpisu12a) na občana hľadí, ako keby nebol za taký trestný čin odsúdený.“ Odporúčame zvážiť vypustenie uvedeného textu, lebo jeho vypustením dochádza k znižovaniu požadovaných kritérií pre vstup do Hasičského a záchranného zboru, resp. prevziať právnu úpravu, ktorá je uvedená v § 19 ods. 3 až 5 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.

O

A

Novelizačný bod bol vypustený.

MO SR

K čl. I k bodu 26 
Odporúčame ustanovenia § 35 ods. 2, § 37 ods. 1 písm. a) a § 37 ods. 2 písm. a) zosúladiť s ustanovením § 16 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Podľa navrhovanej právnej úpravy všetci uchádzači o prijatie do práporčíckych hodností v Hasičskom a záchrannom zbore by museli byť absolventmi gymnázia.

O

N

Ide o úpravu legislatívnej skratky už zavedenej v § 19 ods.2 písm. a) platného zákona.

MZV SR

K čl. I bodu 1 
V odkaze pod čiarou č. 1a odporúčame uviesť správny názov vyhlášky č. 334/2009 Z. z. prípadne 
opraviť číslo vyhlášky. Pripomienka legislatívno-technická

O

A

MZV SR

K čl. I bodu 12 
V poznámke pod čiarou č. 13 odporúčame zmeniť slová "399/2007" na "330/2007". Pripomienka legislatívno-technická.

O

A

Novelizačný bod bol vypustený.

MZV SR

K čl. I bodu 45 
Pred slovami "a nenastupovať" odporúčame vypustiť čiarku. Pripomienka legislatívno-technická.

O

A

MZV SR

K čl. I bodu 48 
V uvádzacej vete odporúčame vypustiť slovo "nový". Pripomienka legislatívno-technická.

O

A

MZV SR

K čl. I bodu 55 
Za slovo "slová" odporúčame vložiť dvojbodku. Pripomienka legislatívno-technická.

O

A

MZV SR

K čl. I bodu 59 
Prvú vetu odporúčame ukončiť bodkou. Pripomienka legislatívno-technická.

O

A

MPSVR SR

K Čl. II bod 1. 
Zásadne žiadam v Čl. II bod 1. v § 4 písm. i) vypustiť slová „v lehotách stanovených osobitným predpisom2b) a“ a poznámku pod čiarou k odkazu 2b. 
Odôvodnenie: 
Vyhláška Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, upravuje kontrolu stavu bezpečnosti technického zariadenia napríklad úradnou skúškou a odbornou skúškou, nie však z hľadiska protipožiarnej bezpečnosti. Z návrhu nie je zrejmé, ktoré takto ustanovené lehoty sa použijú na účely kontroly z hľadiska protipožiarnej bezpečnosti. Požiadavky na zaistenie prevádzky bezpečnosti technických zariadení upravuje zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov. Upozorňujem, že predmetná vyhláška sa týka len tlakových, zdvíhacích, elektrických a plynových zariadení.

Z

A

MPSVR SR

K Čl. I bod 3. 
Odporúčam v Čl. I bod 3. v § 3 ods. 5 precizovať ustanovenie o skutočnosť, kto bude financovať podieľanie sa na materiálno-technickom vybavení Dobrovoľnej požiarnej ochrany Slovenskej republiky a iných občianskych združení a konkretizovať čo sa rozumie pod slovami „podieľať na materiálno-technickom vybavení“, ako i to či táto činnosť bude na základe dohody odplatná, alebo bezodplatná. 
Odôvodnenie: 
Z dôvodu precizovania navrhovaného ustanovenia.

O

N

Ide o rovnaké ustanovenie ako je § 4 ods. 3 zákona č. 544/2002 Z.z. o Horskej záchrannej službe v znení zákona č.567/2005 Z. z., ktorý sa v praxi osvedčil v navrhovanej podobe. Ide o dispozitívne ustanovenie, založené výslovne na dohode dotknutých subjektov. 
Na základe pripomienky sa rozširuje dôvodová správa k tomuto novelizačnému bodu.

MPSVR SR

K Čl. I bod 12. 
Odporúčam v Čl. I bod 12. v § 17 ods. 2 ponechať preukazovanie bezúhonnosti uchádzača odpisom z registra trestov z dôvodu, že aj príslušníci Hasičského a záchranného zboru prichádzajú do styku s osobami, majetkom a podobne, kedy by sa malo prihliadať aj na zahladené tresty, ktoré obsahuje odpis registra trestov. 
Odôvodnenie: 
V dôvodovej správe, osobitnej časti k tomuto bodu nie je zdôvodnené, čo predkladateľa viedlo k zmierneniu podmienok preukazovania bezúhonnosti.

O

A

Novelizačný bod bol vypustený.

MPSVR SR

K Čl. I bod 24. 
Odporúčam v Čl. I bod 24. v § 33 ods. 5 slová „sa uplatní“ nahradiť slovami „sa uplatňuje“ . 
Odôvodnenie: 
Bod 3. Prílohy č. 5 k Legislatívnym pravidlám vlády Slovenskej republiky.

O

A

Znenie bolo upravené.

MPSVR SR

K Čl. I bod 39. 
Odporúčam v Čl. I bod 39. v § 53a ods. 3 precizovať pojem „vyčlenenej pre toto zaradenie v služobnom úrade“, prípadne uvedený pojem zdôvodniť v osobitnej časti dôvodovej správy. 
Odôvodnenie: 
Z návrhu zákona nie je zrejmé čo má predkladateľ pod uvedeným pojmom na mysli.

O

A

Navrhované znenie bolo upravené.

MPSVR SR

K Čl. I bod 43. 
Odporúčam v Čl. I bod 43. v § 63 ods. 1 písm. f) nahradiť slová „previesť an preložiť na inú funkciu“ slovami „preradiť ani preložiť na inú funkciu“. 
Odôvodnenie: 
Z dôvodu zjednotenia terminológie použitej v § 47 zákona č. 315/2001 Z. z. o Hasičskom a záchrannom zbore v znení neskorších predpisov.

O

A

MPSVR SR

K Čl. I bod 61. 
Odporúčam v Čl. I bod 61. vypustiť. 
Odôvodnenie: 
Z dôvodu nadbytočnosti nakoľko slová „hlavnej lekárskej komisie“ sa v § 144d ods. 1 zákona č. 315/2001 Z. z. o Hasičskom a záchrannom zbore v znení neskorších predpisov nenachádzajú.

O

A

MPSVR SR

Pripomienka nad rámec návrhu zákona  
Odporúčam v zákone č. 314/2001 Z. z. o ochrane pred požiarmi v znení neskorších predpisov v poznámke pod čiarou k odkazu 12 nahradiť pôvodný text textom : 
„12) Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.“

O

A

MZ SR

článku I bodu 1. 
V tomto bode žiadame vypustiť slovné spojenie „a na poskytovaní súvisiacej zdravotnej starostlivosti“. 

Odôvodnenie: V § 3 ods. 2 písm. a) sa podľa nášho názoru oproti súčasnému zneniu výrazne mení obsah podieľania sa na plnení úloh hasičského a záchranného zboru za oblasť poskytovania zdravotnej starostlivosti. V súčasnom znení je uvedené, že zbor sa podieľa na plnení úloh „pri poskytovaní predlekárskej pomoci“. Navrhované znenie, ktoré mení text na „zbor sa podieľa... ..na poskytovaní súvisiacej zdravotnej starostlivosti za podmienok ustanovených v osobitných predpisoch “ s odkazmi na zákon č. 576/2004 Z. z. a č. 578/2004 Z. z., je podľa nášho názoru veľmi všeobecné a z nášho pohľadu nie je jasné, akú zdravotnú starostlivosť budú podľa navrhovaného znenia zbory poskytovať a či nejde o rozširovanie kompetencií v oblasti poskytovania zdravotnej starostlivosti pre hasičský a záchranný zbor. V zákonoch č. 576/2004 Z. z. a č. 578/2004 Z. z. termín „súvisiaca zdravotná starostlivosť“ nie je definovaný. Upozorňujeme, že na navrhovanú zmenu znenia by mohla následne nadväzovať prípadná požiadavka na úhradu za poskytnutú zdravotnú starostlivosť z prostriedkov verejného zdravotného poistenia. 
V odôvodnení nie je jasne uvedený zámer a cieľ navrhovanej zmeny v súvislosti s predefinovaním poskytovania zdravotnej starostlivosti. Z uvedeného pohľadu ide o nejasnú a nejednoznačnú formuláciu.

Z

A

Navrhované znenie bolo upravené tak, aby právne nevymedzený pojem "poskytovanie súvisiacej zdravotnej starostlivosti" nebol použitý, ale súčasne, aby bolo z dikcie zákona zrejmé, že Hasičský a záchranný zbor a Horská záchranná služba sú oprávnené poskytovať zdravotnú starostlivosť, čím sa zosúlaďuje skutočný stav so stavom právnym, pretože tieto subjekty už nie sú len poskytovateľmi predlekárskej pomoci.

MZ SR

článku I bodu 1. 
V odkaze 1a) navrhujeme vypustiť „Vyhláška Ministerstva vnútra Slovenskej republiky č. 334/2009 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a doplnení niektorých zákonov“. 

Odôvodnenie: Táto vyhláška nedefinuje pojem „zdravotná starostlivosť“. V tomto odkaze je uvedený nesprávny názov vyhlášky.

O

ČA

Citácia vyhlášky bola upravená. I keď poznámka pod čiarou má len informatívnu hodnotu, v danom prípade citácia vyhlášky vecne dopĺňa text zákona, pretože sa vzťahuje na Hasičský a záchranný zbor a Horskú záchrannú službu ako poskytovateľov zdravotnej starostlivosti na základe vydaných povolení.

MZ SR

článku I bodu 3. 
Z navrhovaného ustanovenia odseku 5 nie je zrejmá formulácia slovného spojenia „ sa môže podieľať na materiálno-technickom vybavení“. 

Odôvodnenie: Toto ustanovenie je nezrozumiteľné.

O

N

Ide o rovnaké ustanovenie ako je § 4 ods. 3 zákona č. 544/2002 Z.z. o Horskej záchrannej službe v znení zákona č.567/2005 Z. z., ktorý sa v praxi osvedčil v navrhovanej podobe. Ide o dispozitívne ustanovenie, založené výslovne na dohode dotknutých subjektov. 
Na základe pripomienky sa rozširuje dôvodová správa k tomuto novelizačnému bodu.

MZ SR

článku I bodu 56. 
K § 102b) uvádzame, že navrhované znenie oproti súčasnému zneniu môže výrazne meniť rozsah preventívnych prehliadok a prípadne aj ich úhradu. Pôvodné znenie obsahovalo v špecifickej zdravotnej starostlivosti tzv. mimoriadnu preventívnu prehliadku. Nové znenie obsahuje len „preventívnu lekársku prehliadku.“ Podľa nášho názoru môže dôjsť v praxi k zamieňaniu pojmu preventívna lekárska prehliadka, ktorá je definovaná v zákone č. 577/2004 Z. z., na ktorú majú z prostriedkov verejného zdravotného poistenia nárok všetci poistenci a preventívnej prehliadky pre účely špecifickej zdravotnej starostlivosti. Bežnú preventívnu prehliadku podľa zákona č. 577/2004 Z. z. nemožno považovať za špecifickú zdravotnú starostlivosť.

Z

A

ŠÚ SR

K čl. I bod 41 
Odporúčame slová „dopĺňa bodkočiarka“ nahradiť slovami „bodka nahrádza bodkočiarkou“.

O

A

ŠÚ SR

K čl. I bod 51 
Odporúčame uviesť uvádzaciu vetu „V § 75 ods. 2 sa na konci pripája táto veta:“.

O

A

ŠÚ SR

K čl. I bod 52 
Odporúčame uviesť uvádzaciu vetu „Za § 77 sa vkladá § 77a, ktorý vrátane nadpisu znie:“.

O

A

ŠÚ SR

K čl. I bod 57 
Odporúčame v uvádzacej vete slová „§ 102e“ nahradiť slovami „102e“.

O

A

ŠÚ SR

K čl. II bod 16 
Odporúčame slová „ sa na konci slová“ nahradiť slovami „ v tretej vete za bodkočiarkou sa slová“. Rovnako odporúčame upraviť aj bod 19.

O

A

ŠÚ SR

K čl. II bod 24 
Odporúčame uviesť uvádzaciu vetu „Za § 78 sa vkladá § 78a, ktorý znie:“ a text zrušovacieho ustanovenia, ktorým sa zruší vyhláška MV SR č. 605/2007 Z. z., nakoľko zrušovacie ustanovenie nie je možné novelizovať podľa čl. 10 bod 4 Legislatívnych pravidiel vlády SR.

O

A

ÚJD SR

k novelizačnému bodu 2. 
Na konci nového odseku 3 pripojiť vetu: 
" Vyhotovanie záznamov týkajúcich sa objektov obrannej infraštruktúry, je vykonávané v súlade s osobitným predpisom(1)" 

Poznámka k odkazu (1) 
Zákon č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predisov.

O

A

Navrhované znenie bolo upravené.

NBS

K bodu 2 návrhu novely: 
a) v navrhovanom § 3 ods. 3 odporúčame slová „služobnej činnosti“ nahradiť slovami „zásahu3a)“. 
Poznámka pod čiarou k odkazu 3a znie: 
„3a) § 2 ods. 1 písm. f) zákona č. 314/2001 Z. z. o ochrane pred požiarmi v znení zákona č. 562/2005 Z. z.“. 
Odôvodnenie: 
Pod výkonom služobnej činnosti je možné chápať príliš širokú škálu činností, vykonávaných Hasičským a záchranným zborom (ďalej len „zbor“) alebo jeho príslušníkmi pri plnení úloh zboru podľa ustanovenia § 3 zákona č. 315/2001 Z. z. o Hasičskom a záchrannom zbore v znení neskorších predpisov. Z pohľadu Národnej banky Slovenska považujeme za vhodnejšie, aby toto oprávnenie vyhotovovať obrazové alebo iné záznamy bolo možné uplatniť výlučne na priebeh zásahu alebo záchranných prác alebo pri zisťovaní príčin vzniku požiaru; k vyhotovovaniu iných záznamov (príjem tiesňových volaní a pod. – čo je podľa dôvodovej správy hlavným dôvodom k uvedenému bodu) neuplatňujeme výhrady. 

b) v navrhovanom § 3 ods. 3 odporúčame na konci bodku nahradiť bodkočiarkou a pripojiť tieto slová: „tým nie sú dotknuté ustanovenia osobitných predpisov, ktoré sa vzťahujú na ochranu informácií a utajovaných skutočností.x)”. 
Poznámka pod čiarou k odkazu x) znie: 
„Napríklad zákon č. 241/2001 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, zákon č. 428/2002 Z. z. o ochrane osobných údajov v znení neskorších predpisov.“.

O

A

OAP SVL ÚV SR

Všeobecne k návrhu zákona 
V čl. 10 smernice 92/85/EHS je upravený zákaz prepustenia pracovníčok v zmysle čl. 2, t.j. tehotnej pracovníčky, pracovníčky krátko po pôrode a dojčiacej pracovníčky. V zákone č. 315/2001 Z. z. však nie je uvedená žiadna explicitná úprava zákazu prepustenia, resp. výpovede vo vzťahu k uvedeným pracovníčkam minimálne v ochrannom období podľa smernice 92/85/EHS. Vzťah k Zákonníku práce a k jeho ustanoveniam, ktoré obsahujú príslušnú právnu úpravu, je vymedzený v § 193 zákona č. 315/2001 Z. z., podľa ktorého sa primerane uplatňujú len ustanovenia tam uvedené. Táto delegovaná pôsobnosť sa však nevzťahuje na ustanovenie § 64 Zákonníka práce, obsahujúce právnu úpravu zákazu výpovede. 
Vzhľadom na uvedené je potrebné v návrhu zákona, buď zabezpečiť transpozíciu čl. 10 smernice 92/85/EHS, alebo odkázať na príslušné ustanovenia Zákonníka práce, transponujúce uvedené ustanovenie smernice 92/85/EHS.

O

A

OAP SVL ÚV SR

K čl. I K bodu 42 
1. Novelizačným bodom 42 sa § 62 zákona č. 315/2001 Z. z. dopĺňa o povinnosť služobného úradu uviesť dôvody skončenia služobného pomeru v skúšobnej lehote s tehotnou ženou, matkou do konca deviateho mesiaca po pôrode a dojčiacou ženou. Ide o transpozíciu čl. 10 ods. 2 smernice 92/85/EHS, podľa ktorého „ak zamestnávateľ prepustí pracovníčku v zmysle článku 2 v období uvedenom v bode 1, musí písomne uviesť riadne opodstatnené dôvody jej prepustenia;“. Za účelom dosiahnutia správnej transpozície tohto článku smernice je potrebné do ustanovenia návrhu zákona transponovať aj povinnosť skutkového vymedzenia dôvodov skončenia služobného pomeru. 

Vzhľadom na skutočnosť, že novelizačným bodom 42 dochádza k transpozícii čl. 10 ods. 2 smernice 92/68/EHS je nevyhnutné deklarovať zhodu uvedeného ustanovenia návrhu zákona s uvedeným článkom smernice vypracovaním tabuľky zhody. Kvôli úplnosti dodávame, že po nadobudnutí účinnosti návrhu zákona je potrebné vykonať aj jeho notifikáciu Európskej komisii. Požadujeme tiež primerane upraviť doložku zlučiteľnosti a v predkladacej správe uviesť krátku informáciu o tejto transpozícii.

O

A

OAP SVL ÚV SR

K čl. I K bodu 42 
2. V novelizačnom bode 42 v samotnej navrhovanej vete navrhujeme slovo „a“ nahradiť slovom „alebo“.

O

A

OAP SVL ÚV SR

K čl. II K bodu 24 
Upozorňujeme na nesprávny postup pri zrušovaní vyhlášky č. 605/2007 Z. z. zaradením nového bodu do § 78 zákona č. 314/2001 Z. z, čo nie je v súlade s čl. 10 ods. 4 Legislatívnych pravidiel vlády SR. Zrušenie uvedenej vyhlášky je potrebné uviesť v samostatnom ustanovení.

O

A

KOZ SR

Stanovisko KOZ SR  
Konfederácia odborových zväzov SR predkladá k návrhu zákona, ktorým sa mení a dopĺňa zákon č. 315/2001 Z.z. o Hasičskom a záchrannom zbore v znení neskorších predpisov a o zmene a doplnení zákona č. 314/2001z.z. o ochrane pred požiarmi v znení neskorších predpisov nasledujúce pripomienky. 

A : Zásadné pripomienky 

13/ § 17 ods. 3 znie : žiadame vypustiť celé navrhované znenie 
zdôvodnenie : posudzovanie zdravotnej spôsobilosti všeobecným lekárom ministerstva namiesto lekárskej komisie HaZZ môže spôsobovať v praxi potencionálne problémy s novými príslušníkmi, nakoľko všeobecný lekár nemá prehľad o špeciálnych požiadavkách kladených na výkon danej profesie; 
15/ v § 20 sa vypúšťa odsek 2 – žiadame vypustiť navrhované znenie 
zdôvodnenie : zrušenie pohovoru považujeme za krok späť nakoľko vstupný pohovor je „normálnym“ úkonom pri prijímaní do zamestnania a v prípade hasičského a záchranného zboru je nevyhnutné oboznámiť uchádzača s realitou danej profesie, ktorú má časť uchádzačov skreslenú a nemá presnú predstavu o výkone tohto povolania; 
18/ v § 20 sa vkladá nový odsek 9, ktorý znie ...........žiadame vypustiť celé navrhované znenie 
zdôvodnenie : úhrada nákladov súvisiacich s prijimacím konaním žiadateľom bude mať za následok tú skutočnosť, že do prijímacieho konania sa môžu prihlásiť len uchádzači, ktorí budú mať možnosť úhrady nákladov, a keďže nie je stanovený sadzobník vytvára sa predpoklad pre korupčné konanie; 
19/ v § 21 ods. 2 tretia veta znie : .......podľa § 52 ods. 1 žiadame doplniť „bez prijímacieho pohovoru“ 
zdôvodnenie : ak príslušník spĺňa všetky náležitosti nie je podľa nášho názoru vhodné opätovne vykonávať prijímacie konanie; 
26/ v § 35 ods.2, §37 ods.1 písm.a) a § 37 ods. 2 písm.a) za slovo vzdelanie doplniť „ alebo stredné odborné vzdelanie“ 
zdôvodnenie : predkladateľ návrhu prevdepodobne zabudol na absolventov stredných odborných škôl, ktorí by podľa tohto návrhu nesplňali podmienku na priznanie a povýšenie v hodnosti; 
41/ v § 60 ods. 4.......žiadame vypustiť celé navrhované znenie 
zdôvodnenie : navrhované ustanovenie zakladá veľa nejasnosti pri neplatnom rozhodnutí o skončení služobného pomeru podľa § 60 a pozícia príslušníka bude podstatne horšia ako u zamestnanca 

B : Všeobecné pripomienky 
Predložený návrh zákona nerieši zlepšenie systému hasičského a záchranného zboru a zlepšenie postavenia príslušníkov HaZZ. Návrh na zlúčenie HaZÚ Bratislava s Krajským riaditeľstvom HaZZ v Bratislave nemá opodstatnenie nakoľko HaZÚ Bratislava je najväčšou hasičskou jednotkou v SR čo do počtu príslušníkov a právnym nástupcom sa stane Krajské riaditeľstvo HaZZ , ktoré má najmenší počet príslušníkov. Nepovažujeme za vhodné zrušenie funkcie veliteľa zmeny a ponechanie „dôležitej „ funkcie riadiaceho dôstojníka. Navrhujeme ponechanie funkcie veliteľa čaty na okrese a veliteľa zmeny na kraji s nerovnomerne rozvrhnutým služobným časom, pričom by veliteľ zmeny rozhodoval v pôsobnosti celého Krajského riaditeľstva a mal by zákonom stanovenú povinnosť prevziať velenie zásahu v prípade, ak by bolo potrebné použiť príslušníkov a prostriedky z dvoch a viac okresov príslušného krajského riaditeľstva. Súčasne upozorňujeme, že predložený návrh zákona nie je v súlade so Smernicou 2003/88/ES Európskeho parlamentu a Rady zo dňa 4.novembra 2003 o niektorých aspektoch organizácie pracovného času. 
Predkladateľ v tabuľke zhody uvádza, že problematika nie je upravená v práve Európskej únie pričom opomenul tu uvedenú smernicu o niektorých aspektoch pracovného času a rozsudky ESD v otázkach pracovnej pohotovosti na pracovisku (Dallas a Jaeger, Arbeitskammer Feuerwehr Hamburg). 

Pripomienky nad rámec predkladanej novely 
1/ vkladá sa za bod 53 nový bod 53a, ktorý znie: 
v § 92 sa vkladá nový odsek 3 tohto znenia : 
3) služobná pohotovosť podľa ods. 2 písm. a) a b) sa započítava do pracovného času 
súčasné odseky 3 až 5 sa označujú ako odseky 4 až 6 
zdôvodnenie :navrhované ustanovenie odstraňuje rozpor zákona č. 315/2001 Z.z. o Hasičskom a záchrannom zbore v znení neskorších predpisov so Smernicou Európskeho parlamentu a Rady č. 2003/88/ES o niektorých aspektoch pracovného času a rozhodnutia ESD v prípade Arbeitskammer Feuerwehr Hamburg. 
2/ vkladá sa za bod 57 nový bod 57a, ktorý znie: 
v § 103 ods. 4 sa slová „ v odseku 1 písm. a) až e), g), h) a j) nahrádzajú slovami „ v odseku 1 písm.a) až e), g), h), j) ak....... 
zdôvodnenie : ak sa vykonávajú odvody z každého príjmu tak by malo byť i plnenie z príslušného odvodu (ak tak nie je ide o nariadené a podporované „okrádanie“ príslušníkov HaZZ) 
3/ vkladá sa za bod 63 nový bod 63a tohto znenia: 
v § 189 ods.2 písm.b) sa slovo ministerstvo nahrádza slovami „Prezídium Hasičského a záchranného zboru“ 
zdôvodnenie : nahradenie zmluvnej strany pri vyjednávaní kolektívnej zmluvy vyššieho stupňa by urýchlilo a zefektívnilo kolektívne vyjednávanie

Z

A

Pripomienka k 
§ 17 ods. 3 po vysvetlení (väzba na zákon č. 355/2007 Z. z. v znení neskorších predpisov) pripomienkujúci subjekt ustúpil od svojej pripomienky; 
§ 20 ods. 2 text po dohode upravený 
§ 20 ods. 9 po vysvetlení (väzba na zákon č. 355/2007 Z. z. v znení neskorších predpisov) pripomienkujúci subjekt ustúpil od svojej pripomienky; 
§ 21 ods. 2 pripomienka akceptovaná 
§ 35 ods. 2, § 37 ods. 1 písm. a) a § 37 ods. 2 písm. a) s poukazom na platné znenie § 19 ods. 2 písm. a) pripomienkujúci subjekt ustúpil 
§ 60 ods. 4 text po dohode upravený 

Pripomienky uplatnené nad rámec návrhu zákona k § 92 a 103 pripomienkujúci subjekt po dohode vzal späť s tým, že ide o finančne náročné úpravy, 
ktoré súvisia aj so zavedením tzv. superhrubej mzdy a sú zavislé od finančných možnosti štátneho rozpočtu, preto budú uplatnené až v budúcnosti; rovnako bola vzatá späť pripomienka k § 189 ods. 2 písm. b) po vysvetlení, že prezídium Hasičského a záchranného zboru nemá právnu subjektivitu a preto nemôže konať vo svojom mene samostatne.

TNSK | Trenčiansky samosprávny kraj - nemá k predmetnému návrhu zákona žiadne pripomienky | O | A |